ཆོས་རྗེ་འཇམ་གསར་བའི་རྣམ་ཐར།
ཤེས་བྱའི་གནས་ཀུན་མ་ལུས་ཐུགས་ཆུད་ཅིང་། །འཇམ་པའི་དབྱངས་ཀྱིས་ལུང་བསྟན་
འགྲོ་བའི་མགོན། །རྩེ་གཅིག་སྒྲུབ་ལ་ཐུགས་གཞོལ་གྲུབ་པ་བརྙེས། །ཆོས་རྗེ་འཇམ་གསར་
ཞབས་ལ་གུས་པས་ཕྱག་འཚལ་ལོ། །
བདག་ཅག་)གི་བླ་མ་རིན་པོ་ཆེ་འགྲོ་མགོན་འཇམ་དབྱངས་གསར་མའི་ཡོན་ཏན་དང་
152

བྱུང་སེམས་རྒྱལ་བ་ཡེ་ཤེས།
པོད་དང་པོ།
དཔལ་དུས་ཀྱི་འཁོར་ལོའི་སྦྱོར་དྲུག་གི་བརྒྱུད་པའི་རིམ་པ།
་པར་ཐར་པ་ཅུང་ཟད་བརྗོད་དེ། ཡུལ་ཁྱད་པར་དུ་འཕགས་པ་ཉང་རོའི་དབུས།
རྣམ་པར
སྒྱུར་པོར། ཡབ་སློབ་དཔོན་དཔལ་ཆེན་བྱ་བ་གཙུག་ལག་ལ་མཁས་ཤིང༌། སྔགས་ཆོས་ཁ་
ཡར་བ་མཁྱེན་པ། བླ་མ་ལོག་པུག་པ་ལ་ཕྱག་རྒྱ་ཆེན་པོའི་སྒོམ་ཞུས་པས་རྟོགས་ པ་
འཁྲུངས་པ་ཅིག་བཞུགས། སྲས་གཉིས་ཀྱི་ཆུང་ཤོས་ཡིན། དང་པོ་མཚན་ཇོ་སྲས་བློ་བདེ་
ཞེས་བྱ་བ་ཆུང་དུས་ནས་མིག་འཕྲུལ་དང་། རྩེ་ཐབས་དང་། མི་ཆོས་ཀྱི་བསྟན་ཆོས་ཐམས་
ཅད་མཁས་ཤིང་། བྱིས་པའི་དུས་ནས་ཡང་ཐམས་ཅད་མཁྱེན་པར་བྱོན། བན་ཆུང་ཙ་ན་
བདག་ གིས ·་དགེ་ བཤེས་༔ གཙང་ པའི་ འགྲེལ་ པ་ ལ་ ཐུན་ ཉན་(བྱས་ འགྲེལ་ ཆུང་ལ་སློབ་
གཉེར་མཛད། ཚད་མ་བསྡུས་པ་གསན་པས། བྲང་ཁང་འད་པོ་དང་སློབ་གཉེར་མཉམ་པོར་
བྱས་པ་རྣམས་ལ་ཆོས་གཏམ་བྱས་པས་གཞན་གྱིས་རྩོད་པ་མ་ཐུབ་སྟེ། སྐྱེ་སྟོབས་ཀྱི་ཤེས་
རབ་ཕུལ་དུ་བྱུང་བར་གྲགས། དེ་ནས་ཡབ་དང་སྤུན་དང་ཤི་བ་ལ་བརྟེན་ནས་འཁོར་བ་ལ་
ཞེན་ལོག་སྐྱེས་ཏེ། ཆུ་མིག་ལུང་དུ་སངས་རྒྱས་ལམ་པའི་དྲུང་དུ་རབ་ཏུ་བྱུང༌། མཚན་ཤེས་
རབ་འོད་ཟེར་དུ་བཏགས། དེ་ནས་ཆོས་བར་ལ་བསླབ་བྱ་རྣམས་དང་། བདེ་མཆོག །རྗེ་
བཙུན་མ་དང༌། ཕྱག་རྒྱ་ཆེན་པོ་ལ་སོགས་པ་གསན་ཅིང་ཐུགས་སུ་ཆུད། ཆོས་དུས་སུ་དགེ་
བཤེས་སེ་དམར་ལ་འགྲེལ་ཆུང་གསན་ཏེ། ནན་ཆགས་ཙམ་མ་མཛད་པར། ཉིན་མོ་བཞིན་
ཇ་ཕར་སྐོལ་ཚུར་སྐོལ་དང༌། ཆོས་གཏམ་དང་གསུང་གླེང་ཞི་ཚེ་མཛད། སྲོད་ལ་བསམ་བློ་
ཡུག་རེ་མཛད་པས་ཚིག་དོན་ཐམས་ཅད་ཐུགས་ལ་བྱུང་སྟེ། ནན་ཆགས་བྱས་ན་འགྲེལ་ཆུང་
གི་གཞུང་ཕྱེད་ཕྱེད་ཙམ་ནུབ་རེ་ལའང་ཐུགས་ལ་ཟིན་པ་དང་། གྲྭ་པ་རྣམས་ཀྱི་ནང་ན་སྨྲ་བ་
བཟང་སྟེ། འཛིན་གཅོད་ཕུལ་དུ་ཕྱིན་པར་གྱུར་ཏོ། །དེ་ནས་གདོན་(སནད་)གྱིས་གནོད་པ་ཅིག་
གིས་ཉན་བཤད་བྱར་མ་བཏུབ་པར་སྐུ་ཁམས་ཅུང་ཟད་ལོག་པ་ལ། ཕྱག་རྡོར་མདོ་ལུགས་
ཞུས་ནས་ཐོ་རངས་ཡུད་ཙམ་རེ་མ་གཏོགས་པ་མནལ་མ་ལོག་པར་བཟླས་པ་བྱས་པས་
153

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
བསྐྱེད་རིམ་བརྟན་པོ་བྱུང་སྟེ། མཐོང་བ་ཙམ་གྱིས་ཡུལ་ཕྱོགས་དེའི་ལྷ་འདྲེ་ཐམས་ཅད་
འཇིགས་ཤིང་དངངས་ནས་འགྲོ་སྙམ་པ་བྱུང་། དེར་ཟླ་བ་གཅིག་ནས་ཞལ་གཟིགས་ཏེ་ལྷ་
འདྲེ་དམ་ལ་ཐོགས་ཤིང་། བྱིན་རླབས་དང་ནུས་མཐུ་ཕུལ་དུ་ཕྱིན་ཏེ། འདྲེ་གདོན་གནོད་པ་
རྣམས་ལ་སྔགས་བཟླས་པ་ཙམ་གྱིས། གཉའ་ཚེ་རིངས་ཀྱིས་འགྲོ་བ་བྱུང༌། དེ་ནས་འགྲེལ་
ཆུང་དབུ་ཞབས་ཐམས་ཅད་ཐུགས་ལ་ཟིན་པས་དོན་གོ །སློབ་དཔོན་པས་ཀྱང་བཟང་ཟེར་
ཞིང་གསུང་སྒྲོས་མ་ལུས་པ་ཐོན་པས། གྲྭ་པ་ཐམས་ཅད་མགུ་སྟེ། བཤད་པ་ཕུལ་དུ་ཕྱིན་ཏོ། །
རྐྱང་འདུར་གྱི་མཚུར་ལའང་དབུ་ཚད་ཀྱི་སྟོང་ཐུན་རྣམས་གསན་ཏེ། ལར་དགུང་ལོ་ཉི་ཤུ་
ཕན་ཆད་དུ་འགྲེལ་ཆུང་། བརྒྱད་སྟོང་འགྲེལ་པ་ལ་སོགས་ཕ་རོལ་ཏུ་ཕྱིན་པའི་ཆོས་མ་ལུས་
པ་དང་། ཚད་མ་བསྡུས་པ་ལ་མཁས་ཤིང་བྱང་བར་གྱུར། ལོངས་སྤྱོད་རྣམས་ཀྱང་བླ་མ་ལ་
ཕུལ་ཞིང་། གང་དགོས་པའི་ཞབས་ཏོག་མཛད། དེ་ནས་མཁས་པ་ཕུལ་དུ་ཕྱིན་པར་བྱེད་པ་
ལ་རིགས་པའི་ཆོས་དགོས་པས། སྐྱི་ཤོད་གསང་ཕུ་ནེའུ་ཐོག་ཏུ་རིགས་པ་གསན་དུ་འགྲོ་
བར་བཞེད། སེ་ལ་གྲྭ་པ་མཁས་བཙུན་བརྒྱ་བསྐོར་ཙམ་ཡོད་པའི་ནང་ནས་ཀྱང་ཤིན་ཏུ་ཆོས་
མཁས་པར་གྱུར་པས། དགེ་བཤེས་སེ་ཤིན་ཏུ་མཉེས་ཏེ། གྲྭ་ས་གཞན་གང་དུ་ཡང་མ་འགྲོ་
བར་འགྲེལ་ཆུང་གཉིས་ཤོད་གསུངས་ནས། ཐུགས་ལ་ཤིན་ཏུ་འདོགས་ པས་དབུས་ སུ་
གཤེགས་སུ་མ་གནང་སྟེ། མངོན་པ་ཉན་པར་ཞུས་པས། གནང་སྟེ། དགེ་གཤེས་འབྲི་
འཚམས། ཞང༌། དེ་དུས་ན་ཐུག་པར་བྱེད། དེར་མངོན་པ་ཚར་གཉིས་ཙམ་གསན་པས་
ཐུགས་སུ་ཆུད་དེ་མཁྱེན། འཁོན་གྲགས་པའི་ཆོས་འཁོར་ལ་དབུས་གཙང་གི་དགེ་བཤེས་
མང་པོ་འཚོགས་པ་ལ་ཆོས་གཏམ་མཛད་པས་ཕར་འདྲི་བའི་སྟོན་པ་ཅིག་ལ་མཁས་པར་
གྲགས་སོ། །དེར་གྲྭ་པ་རྣམས་དད་ནས་ཆོས་ཞུ་བ་མང་དུ་བྱུང་ཡང་མ་བཞུགས་པར་གསང་
ཕུ་ནེའུ་ཐོག་ཏུ་བྱོན་ནས་དགེ་བཤེས་གཉལ་པ་ཞིག་པོ་)པ་ལ་གཙོ་བོར་རྣམ་ངེས་གསན་ཏེ།
154

བྱུང་སེམས་རྒྱལ་བ་ཡེ་ཤེས།
པོད་དང་པོ།
དཔལ་དུས་ཀྱི་འཁོར་ལོའི་སྦྱོར་དྲུག་གི་བརྒྱུད་པའི་རིམ་པ།
ཚར་གཅིག་གིས་ཚིག་དོན་ཐམས་ཅད་ཐུགས་སུ་ཚུད་དེ། བློ་བཤར་བྱས་ནས་བཤད་པ་བྱ་
སྙམ་པ་ལ། གྲྭ་པ་ཀུན་ན་རེ། གཙང་པ་འཛིན་རྣོན་པོ་ཅིག་འདུག་ཟེར་ནས། བློའི་རྩལ་ཆེ་
བར་མི་མངོན་པར་འདུག་པས་བཤད་པ་མ་མཛད་པར། འགྲེལ་ཆུང་ལེ་བརྒྱད་མ་དང༌།
དབུ་མ་རང་རྒྱུད་ཐལ་འགྱུར་ལ་སོགས་པ་ཞོར་ཉན་དུ་མཛད། ཆོས་བར་ལ་པཎྚི་ཏ་དྷ་ན་ཤི་
ལ་ལ། བདེ་མཆོག་དང་གཤིན་རྗེ་གཤེད་དམར་པོའི་དབང་ཞུས་ཏེ། སྔགས་ཆོས་མང་དུ་
གསན་ཏེ། པཎྜི་ཏ་ཡང་ཤིན་ཏུ་མཉེས་ཏེ། ཁྱོད་དང་དགེ་བཤེས་ཆོས་དབང་གཉིས་ལ། ཡང་
འགྲེལ་ཆུང་ཚར་རེ་ཉན་གསུང་སྟེ། དེ་དུས་གཉལ་པ་ཁོ་ང་མཁས་པ་གྲགས་ཆོད་ཡིན། ང་
རྒས་པས་བགྲོ་གླེང་བཤོལ་ཟེར་བར་འདུག །དཔོན་ས་སྐྱ་པ་སློབ་དཔོན་པ༔འི་གྲ་པ་རྣམས་
དང་བགྲོ་གླེང་མཛད་པས་ཕལ་ཆེ་ལས་རྒྱལ་བར་གྱུར་ཀྱང་ཐུགས་ཅུང་མ་ཚིམ་སྟེ། གྲྭ་པ་
ཅིག་ན་རེ། སློབ་དཔོན་གཉལ་པ་དང་བགྲོ་གླེང་ཡོང་བའི་ཐབས་ཅིག་ཡོད་ཀྱི་ཟེར་ནས།
རྣམ་ངེས་ཐོན་པའི་ཆོས་བར་ལ། འདི་ལྟར་བཞེད་པ་ལགས་སམ། བྱས་ནས་ཐལ་འགྱུར་
ཅིག་བཀོད་པས། དེར་གཉལ་པ་ཐུགས་རྒྱལ་ཆེན་པོ་ལངས་ཏེ། འདི་མ་སྐྱོངས་ན་ང་གཉལ་
ཞིག་མིན་གསུངས་ནས། སློབ་དཔོན་པས་ཀྱང་མ་ཁེགས་ན་ང་གཙང་སྟོན་མིན་གསུངས་ཏེ།
ཕྱོགས་ཆོས་དཔེ་ལ་རྗེས་སུ་འགྲོ་མི་འགྲོ་ལ་ཉི་མ་གསུམ་དུ་ས་སྲོས་སྲོས་སུ་བགྲོ་གླེང་མཛད།
དེའི་ནུབ་མོ་གཉལ་པ་ཞིག་པོས་ཇ་རྫ་་ཉི་ཤུ་ཙམ་གྱི་མང་ཇ་བསྐོལ་བྱས་ནས། ང་འཇམ་
དཔལ་དང་མཉམ་པ་ཡིན་ཏེ། ང་བས་ཀྱང་ཁྱེད་ཤེས་རབ་ཆེ་བས། འཇམ་དཔལ་རང་དུ་
འདུག་པས། ངས་ཀྱང་རྒྱལ་ཇ་བསྐོལ་བ་ཡིན་གསུངས་ནས་དར་ཡུག་བརྐྱང་སྟེ། དེ་ནས་
འཇམ་དཔལ་གསར་མར་གྲགས་ཏེ། ཀྱི་ཤོད་ཀྱི་སྟོན་པ་རྣམས་ཀྱི་ཐོག་ཆོད། དེར་ཚད་མ་རྡོ་
རྗེ་ཕྲེང་བ་མཛད། རྣམ་ངེས་གསུངས་པས་ཕལ་ཆེར་དད་དེ། ཁམས་པ་བཅུ་ཙམ་གྱིས་
བདག་ཏུ་བཟུང་ནས་ཟུར་ཆོས་གསུང་འཕྲོ་ལ་གཙང་གི་བླ་མ་ཀུན་དང་འཇལ་བར་དགོངས་ཏེ།
155

ཛོ་ནང་དཔེ་ཚོགས།
སྤྱིའི་དེབ་སོ་དྲུག་པ།
ཁམས་པས་མ་བཏང་པས། དེ་ནས་གསངས་ནས་གཙང་དུ་བྱོན་པ་དང་། དེར་དགེ་བཤེས་
སེ་གྲོངས་པས་ཐུགས་མུག་སྟེ།
ཡུལ་ཞིང་རྣམས་ལྐོག་ཏུ་འཕམ་འཚོང་བྱས་ཏེ་འདད་ལ་
ཕུལ་ནས། སྒོམ་ཆེན་པ་བྱ་སྙམ་པ་ལ་གཞན་ཚོས་གྲོས་བཏབ་སྟེ། སློབ་དཔོན་ཉི་མས་ཞར་
ཆོས་མཛད་པར་ཞུས་ནས། འགྲེལ་ཆུང་སེ་འགྲེལ་གཉིས་ཀྱི་ལུགས་དང་བསྡུས་པ་གསུངས།
ས་ལམ་གྱི་སྟོང་ཐུན་མེ་ཏོག་སྤེལ་མ་བརྩམས། ཁམས་པའི་འབུལ་བ་འདྲ་བ་དང༌། གྲྭ་པ་
གསར་པ་འདྲ་བ་ཡང་བྱུང་། གྲྭ་པ་ཕལ་ཆེར་དད་ནས། དགུན་ཆོས་ཉན་པས། སེ་སྟོན་བྱ་བ་
ཟུར་ཆོས་པ་གཞན་ཅིག་གིས་ཕྲག་དོག་བྱས་ཏེ། དུག་གཏོང་བ་དང་། སྲོད་ཆོས་གསུང་སར་
བོང་པ་བརྡེག་པ་ལ་སོགས་པ་མང་པོ་བྱས་པས། གྲྭ་སའི་རྐྱེན་དུ་སོང་གི་དོགས་ནས། དེར་
མ་བཞུགས་པར་ནམ་ལ་བྲོས་ཐབས་སུ་བཞུད་དེ། འཁོར་བའི་ཆོས་ལ་ཐུགས་ལོག་སྟེ། རྒྱ་
གར་ལྟ་བུ་སྐད་རིགས་མི་གཅིག་པར་སྒོམ་དུ་འགྲོ་བ་བཞེད་ནས། བླ་མ་དཔྱལ་ལོ་ཙཱ་ལ་
བིག་པ་ཏ་ཞེེད་པ་ཏ་ཟེ་ འཕྲད་སྐད་དང་། རྒྱ་ཀློག་དང་། རྒྱ་ཡིག་རྣམས་བསླབས་པས་ཚེགས་
མེད་པར་མཁྱེན་ཏེ། གཞན་ན་རེ། ལོ་ཙཱ་སློབ་དུ་འགྲོ་བ་ཡིན་ཟེར་བ་ཡང་བྱུང༌། དེར་འདོལ་
ཆུང་བའི་དཔོན་རྣམས་ཀྱིས་གྲྭ་ས་མཛད་པར་ཞུ་བ་ནན་ཏན་ཆེར་ཕུལ་ནས། དེར་བཞུགས་
པས་དེར་སེ་འགྲེལ་ཊཱི་ཀ་བཤད་ན། སློབ་དཔོན་ཉི་མའི་གྲྭ་ས་ལ་གནོད་ཀྱིས་དོགས་ནས།
སོས་ཀ་འགྲེལ་ཆུང་ཊཱི་ཀ་འཐད་པའི་འོད་འབར་ཐར་པར་བརྩམས་ནས། གྲྭ་པ་བརྒྱ་ཙམ་
ལ་རྐྱང་འདུར་དུ་དབྱར་ཆོས་གསུངས། དེ་ནས་རྒྱུད་སྟོང་ཐུན་ལ་སོགས་དང༌། རྣམ་ངེས་ཀྱི་
རྒྱན་ལ་སོགས་པ་བརྩམས་ནས་གསུངས། དེར་ལོ་དྲུག་བདུན་ཙམ་ནས་གྲྭ་པ་ཕྱེད་དང་
ཉིས་བརྒྱ་བསྐོར་རེ་བྱུང་སྟེ། དབུས་གཙང་གཉིས་ཀྱི་གྲགས་པ་ལ་ཆེ་ཞིང་མཁས་པ་ཉི་ཟླ་
ལྟར་གྲགས་སོ། །འཆིམས་ལ་)ཆོས་མཚམས་ ལ་མངོན་པ་མཛོད་དང་། སྒྲུབ་སྐོར་མང་པོ་
གསན། བླ་མ་ཁྲོ་ཕུ་ལོ་ཙཱ་དང་། དཔྱལ་ཀུན་དགའ་སྙིང་པོ་ལ་ཡང་གསང་སྔགས་འགའ་ཞིག་
156

བྱང་སེམས་རྒྱལ་བ་ཡེ་ཤེས།
པོད་དང་པོ།
དཔལ་དུས་ཀྱི་འཁོར་ལོའི་སྦྱོར་དྲུག་གི་བརྒྱུད་པའི་རིམ་པ།
གསན། ཁ་ཆེ་པཎྜི་ཏ་ལ་ཡང་གསན། དབུ་རྒྱན་སྒྲོན་མ་ལ་སོགས་བསྒྱུར་ཏེ། ལོ་ཙྪ་ཡང་
མཁྱེན་པར་གྲགས་སོ། །སྣར་ཐང་གི་དགེ་བཤེས་གྲོ་དང༌། སློབ་དཔོན་ཞང་ཆོས་བླ་མ་ལ་
ཡང་བཀའ་གདམས་དང་། ས་སྡེ་ལྔ་ལ་སོགས་གསན། བྱང་མོ་ཁུད་པ་ལ་ཞི་བྱེད་ལ་སོགས་
གསན། བླ་མ་ཀོ་བྲག་པ་ལ་ལམ་འབྲས་གསན་པས་ཐུགས་སྣང་འགྱུར་ཞིང༌། བསྒོམས་མ་
ཐག་རྩ་གནས་ཐམས་ཅད་མངོན་སུམ་དུ་གཟིགས་ཤིང་། མཐོང་སྣང་མང་པོ་བྱུང་། ལན་ཅིག་
སྐུ་མཚམས་མཛད་པའི་ཚེ། འཇམ་དཔལ་ངག་དབང་གི་ཞལ་གཟིགས། བདག་གི་རྗེས་སུ་
འཛིན(པའི)། བླ་མ་དང་གདམས་ངག་དང་སྒོམ་གནས་གང་ལེགས་ཞེས་ཞུས་པས། གྲོང་ཆུང་
དུ་བླ་མ་གྲུབ་ཐོབ་ལ་དུས་འཁོར་དང་སྦྱོར་དྲུག་ཞུས། དེས་ས་ལམ་བགྲོད་པར་འགྱུར་ཞེས་
ལུང་བསྟན་ཐོབ་སྟེ། དེར་དགེ་བཤེས་ཁྱུང་ལ་དེའི་གཏམ་དྲིས་ནས། ཇོ་འབུམ་ཆོས་འཁོར་
གྱི་ལོ་སོས་ཀ་ཅིག་འབྱོན་པར་བཞེད་པའི་ནུབ་མོ། ལྷ་འདྲེ་མང་པོ་འོད་དང་། གནམ་རྡོ་
བསྐྱུར་བ་དང་།: འཇིགས་པའི་གཟུགས་སྟོན་པ་ལ་སོགས་པ་བདུད་བཙན་མི་བཟོད་པའི་ཆོ་
འཕྲུལ་མང་པོ་བྱུང་སྟེ། ལྷ་འདྲེ་ཡིན་པར་མཁྱེན་ནས། ཆོས་ཐམས་ཅད་སེམས་ཉིད་ཡིན་
པས་ཁོ་བོ་ལ་གང་བྱུང་ཡང་ཁྱད་མེད་སྙམ་ནས།
མགུར་བཞེས་པ། དངོས་གྲུབ་སྟེར་བའི་ཡི་དམ་ལྷ། །གནོད་པར་སེམས་པའི་འདྲེ་
གདོན་གཉིས། །མི་བདག་ལ་རོ་མཉམ་ཁྱད་པར་མེད། །ལྷ་འདྲེ་གར་དགའ་མར་དགའ་ཤོག །
གཉེན་པོ་ཐོས་བསམ་སྒོམ་གསུམ་དང༌། །སྤང་བྱ་ཉོན་མོངས་རྣམ་རྟོག་རྣམས། །བདག་ལ་
རོ་མཉམ་ཁྱད་པར་མེད། །ཉམས་བཟང་ངན་གར་དགའ་
འ་མར་དགའ་ཤོག །འཁོར་བརྒྱ་དང་
སྟོང་གིས་བསྐོར་བ་དང༌། །རང་གཅིག་པུར་གར་བདེ་ཉལ་བ་གཉིས། །བདག་ལ་རོ་མཉམ་
ཁྱད་པར་མེད། །འཁོར་མང་ཉུང་གར་དགའ་མར་དགའ་ཤོག །ཚེ་རིང་ནད་མེད་ཕུན་ཚོགས་
དང༌། །ད་ལྟ་ཉིད་དུ་འཆི་བ་གཉིས། །བདག་ལ་རོ་མཉམ་ཁྱད་པར་མེད། །ཚེ་རིང་ཐུང་གར་
157

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
དགའ་མར་དགའ་ཤོག །
ཅེས་བྱ་བ་ལ་སོགས་པ་མགུར་བཞེས་པས་ཞི་ནས་སོང༌། དེ་ནས་གཡས་རུར་བྱོན་ཏེ།
གཙང་པོའི་གཞུང་ན་ཚུར་ཡོད་ཙམ་ན། མདུན་གྱི་ནམ་མཁའ་ཐམས་ཅད་སངས་རྒྱས་དང་
བྱང་ཆུབ་སེམས་དཔས་གང་བའི་སྣང་བ་ཡུད་པ་ཅིག་བྱུང་། དེ་ནས་གྲོང་ཆུང་དུ་བླ་མ་སེ་
ཆེན་དང་མཇལ་མ་ཁད་ཕྱག་ན་རྡོ་རྗེའི་སྐུ་རུ་གཟིགས་ཏེ། སྣང་བ་འགྱུར་བའི་མོས་གུས་
བྱུང་། དེ་ནས་བླ་མས་མཆོག་དབང་གོང་མ་བསྐུར་ནས། སོར་སྡུད་བསམ་གཏན་ཞུས་པས་
ཞག་གཉིས་ལ་བསམ་གཏན་གྱི་དྲོད་དང་རྟགས་རྣམས་བྱུང་སྟེ། བླ་མའི་གདམས་ངག་ལ་
ཡིད་ཆེས་སྐྱེས་སོ། །ཚུར་བྱོན་ནས་དབྱར་ཆོས་ཐོན་ཁར། བདག་ལ་ཡང་འགྲོ་འམ་ཟེར་ཏེ།
མ་བརྟོལ། གཞན་དགེ་བཤེས་རིན་ཆེན་ལ་སོགས་གྲྭ་པ་བཅུ་ཙམ་གྱིས་ཞབས་ཏོག་བྱས་
ནས། སྟོན་དུས་འཁོར་གསན་དུ་བྱོན་ཏེ། དབང་བསྐུར་ཞག་བཅུ་གསུམ་གྱི་བར་དུ་ཆོ་ག་
མཛད་ནས་གདམས་ངག་མ་ལུས་པར་གནང་སྟེ། ཕྱིས་བདག་དང་གྲུབ་ཐོབ་མཇལ་ནས་)གསུང་
གླེང་བྱས་པས། ཆོས་འདི་ངས་གཞན་མ་ལ་དམ་དུ་བྱས། མན་ངག་དང་རྒྱུད་བཤད་པ་ལ་ལོ་
མང་དུ་བརྟེན་དགོས་པ་ཡིན་ཏེ། ང་བས་ཁོང་རྒྱུད་མཐོ་འཇམ་དཔལ་དངོས་སུ་འདུག་པས།
ཆོས་ཐམས་ཅད་དུས་གཅིག་ལ་བྱིན་ནས་ཡོད། ཁྱོད་རང་ཡང་ཆོས་འདི་འདོད་ན་ཁོང་ལ་ཞུས་
པས་ཆོག་གསུངས། དེ་ནས་ཐུགས་སྣ་བསྟུངས་ཏེ། ཆོས་འཁོར་མང་པོ་ལ་སོགས་པས་ཁོ་
བོའི་བསམ་པ་མ་ཚིམ་སྟེ། དེའི་དུས་སུ་སེམས་ཅན་ཐམས་ཅད་འཁོར་བའི་རྒྱ་མཚོ་ལས་སྒྲོལ་
བའི་དོན་ཆེན་པོ་ཚེ་གཅིག་ལ་སངས་རྒྱས་ཐོབ་པར་བྱེད་པ་ལ་སྒྲུབ་པ་བྱེད་དགོས་དགོངས་ཏེ།
རྐྱང་འདུར་དང༌། འདོལ་ཆུང་གི་གཟིམས་ཁང་གི་ཀ་བ་ལ་ཡི་གེ་འདི་རྣམས་བཏབ།
༈ སྤྲིངས་ཡིག་བཻཌཱུརྻའི་ཕྲེང་བ་ཞེས་བྱ་བ། འཇམ་པའི་དཔལ་ལ་ཕྱག་འཚལ་ལོ། །
སུམ་བརྩེགས་དར་གྱིས་སྤྲས་ཤིང་རྨ་བྱས་བཀླུབས། །འོད་གསལ་དབྱིབས་ལེགས་གསེར་
158

བྱང་སེམས་རྒྱལ་བ་ཡེ་ཤེས།
པོད་དང་པོ།
དཔལ་དུས་ཀྱི